مسعود اختر

مسعود اختر ( پیدائش: ساہیوال | وفات: 5 مارچ ،2022ء) پاکستان ٹیلی ویژن ، اسٹیج، تھیٹر اور فلم کے ورسٹائل اور سنئیر اداکار

پیدائش
مسعود اختر 5 ستمبر 1939ء کو ساہیوال میں پیدا ہوئے۔

تعلیم
ابتدائی تعلیم مقامی سکول سے حاصل کرنے کے بعد انہوں نے مری کالج میں داخلہ لے لیا۔ لاہور آئے تو بینک میں ملازمت کے ساتھ ایل ایل بی کیا،

فنی زندگی
دوران ملازمت ریڈیو پر کام شروع کر دیا، وہاں برجستہ جملوں کی ادائیگی سے تھیٹر پر اداکاری کی دنیا میں قدم میں رکھا۔ 
1960ء کی دہائی میں فن کارانہ زندگی کا آغاز کیا اور جلد ہی اسٹیج کے مشہور اداکاروں میں شمار ہونے لگے۔ ان کے فن کو نکھارنے میں نذیر ضیغم نے بڑا نمایاں کردار ادا کیا۔ ٹیلی وژن کے متعدد ڈراموں میں بھی کام کیا،

1968ء میں فلمی دنیا میں بھی قدم رکھا۔ انہوں نے پہلی فلم سنگدل میں کام کیا، جو بہت مقبول ہوئی، اس کے بعد درد، دوسری ماں، آنسو، تیری صورت میری آنکھیں، جاپانی گڈی، گھرانہ، میرا نام محبت، بھروسہ، انتخاب، نکی جئی ہاں سمیت کئی فلموں میں شاندار اداکاری کے جوہر دکھائے،

انہوں نے کئی فلموں میں ولن کی حیثیت سے بھی کام کیا۔

اعزاز
حکومت پاکستان نے انہیں 14 اگست 2005ء کو صدارتی تمغہ حسن کارکردگی سے نوازا،

وفات
5 مارچ 2022ء کو 82 سال کی عمر میں پھپھڑوں کے کینسر کی وجہ سے لاہور میں وفات پا گئے، نماز جنازہ عثمان پارک گلشن راوی
(لاہور) میں ہوئی،

حوالہ جات
اموات بسبب سرطان پھیپھڑا
اردو سنیما میں مرد اداکار
ساہیوال کی شخصیات
پاکستانی مرد فلمی اداکار
پنجاب، پاکستان کے اداکار
اکیسویں صدی کے پاکستانی مرد اداکار
بیسویں صدی کے پاکستانی مرد اداکار
پاکستان میں سرطان سے اموات
1940ء کی پیدائشیں
2022ء کی وفیات
تمغائے حسن کارکردگی وصول کنندگان
Short description is different from Wikidata
پاکستان میں پھیپھڑوں کے سرطان سے اموات